‘‘సిటీలోనే కాకుండా పట్టణాల్లోనూ అపార్ట్మెంట్ కల్చర్ బాగా పెరిగిపోయింది. పక్క ఫ్లాట్లో ఉండే వాళ్ల ముఖాలు కూడా తెలీనంతగా అక్కడి వాతావరణం ఉంటుంది. చిన్నతనం నుంచీ అపార్ట్మెంట్లో పెరుగుతూ వచ్చిన నాలో ఆ వాతావరణం ఎన్నో ప్రశ్నల్ని లేవనెత్తుతూ వచ్చింది. మా నాన్న మరణించినప్పుడు నాలో కలిగిన భావాలు కూడా ఈ స్ర్కిప్టుకు మూలం’’ అని చెప్పారు జయ బి. ఆమె దర్శకత్వంలో రూపొందిన చిత్రం ‘వైశాఖం’. ఆర్.జె. సినిమాస్ పతాకంపై బి.ఎ. రాజు నిర్మిస్తున్నారు. బుధవారం జయ పుట్టినరోజు. ఈ సందర్భంగా ఆమె మాట్లాడుతూ ‘‘అపార్ట్మెంట్ కల్చర్పై నేననుకున్నది హీరో హీరోయినల పాత్రలతో చూపించే ప్రయత్నం చేశాను. హీరో నివసించే అపార్ట్మెంట్కు హీరోయిన్ ఎందుకు వచ్చింది, అతడ్ని మార్చాలని ఆమె ఎందుకనుకున్నదనేది ఇందులోని ప్రధానాంశం.అపార్ట్మెంట్లలో నివసించే ప్రతి ఒక్కరూ ఇందులోని పాత్రలతో ఐడెంటిఫై అవుతారు. ఓ వైపు వినోదాన్ని పంచుతూనే మరోవైపు ఆలోచనల్ని రేకెత్తించే సినిమా ఇది. ఇందులో చూపించిన విషయాలు చూసిన వాళ్లు ఆశ్చర్యపోతారు. చాలా సన్నివేశాలు హృదయాన్ని స్పృశిస్తాయి. హీరో హీరోయిన్ల పాత్రలకు ప్రేక్షకులకు బాగా తెలిసిన తారలకంటే కొత్తవాళ్లయితే బాగుంటుందనే ఉద్దేశంతో హరీశ్, అవంతికను తీసుకున్నాం. అవంతిక చేసింది చాలా బలమైన పాత్ర. కథను ఆమె పాత్ర ద్వారానే నడిపించాను. పకడ్బందీ కథనంతో చిత్రం ఆసక్తికరంగా తయారైంది. వసంత సంగీతం, సుబ్బారావు ఛాయాగ్రహణం కథకు బాగా ప్లస్సయ్యాయి.రాజుగారు నిర్మాత కావడం వల్ల నేననుకున్నది అనుకున్నట్లు తీయగలిగాను. ఇంటర్నెట్లో కజకిస్థాన్ లోని లొకేషన్లు బాగుంటాయని చూసి, చెప్పగానే అక్కడ షూటింగ్ ప్లాన్ చేశారు రాజు. వాతావరణపరంగా కొన్ని ఇబ్బందులు ఎదురైనా అక్కడ పాటల్ని రిచ్గా తీయగలిగాం. రషెస్ చూసుకొన్నాక సంతృప్తికరంగా అనిపించింది. ‘లవ్లీ’ కంటే మరింతటి విజయాన్ని సాధిస్తుందనే నమ్మకం కలిగింది. నిజానికి ‘లవ్లీ’ పెద్ద విజయం సాధించడంతో, దాని తర్వాత ఏం చెయ్యాలనే డైలమాతో జాప్యం చేశాను. ‘వైశాఖం’ స్ర్కిప్టుకు బాగా కనెక్టయ్యాను కాబట్టే దీన్ని తీశాను’’ అని వివరించారు.
‘‘citylone kakunda pattanaalloonuu apartment kalchar baga perigipoyindi. pakka flatlo unde vaalla mukhalu kuudaa teleenantagaa akkadi vaataavaranam untundi. chinnatanam nunchi apartmentlo perugutuu vachina naalo aa vaataavaranam enno prasnalni levanettutuu vachindi. maa naanna maraninchinappudu naalo kaligina bhaavaalu kuudaa ee srkiptuku moolam’’ ani cheppaaru jaya bi. aame darsakatvamlo roopondina chitram ‘vaisaakham’. ar.je. cinemas pataakampai bi.e. raju nirmistunnaaru. budhavaaram jaya puttinaroju. ee sandarbhamgaa aame maatlaadutuu ‘‘apartment kalcharpai nenanukunnadi heero heroinala paatralatoe choopinche prayatnam cheshaanu. heero nivasinche apaartmentku heroin enduku vachindi, atadni maarchaalani aame endukanukunnadanedi indulooni pradhaanaamsam.apaartmentlalo nivasinche prati okkaruu indulooni paatralatoe identifie avutaaru. oo vaipu vinodaanni panchuthoone marovaipu aalochanalni rekettinche sinima idhi. indulo chuupinchina vishayaalu chusina vaallu aascharyapotaaru. chala sannivesaalu hrudayaanni sprusistaayi. heero heroinla paatralaku prekshakulaku baga telisina taralakante kottavallayite baguntundane uddesamto hareesh, avantikanu teesukunnam. avantika chesindi chala balamaina paatra. kathanu aame paatra dwarane nadipinchaanu. pakadbandi kathanamtho chitram aasaktikaramgaa tayaaraindi. vasanta sangeetam, subbarao chayagrahanam kathaku baga plassayyaayi.rajugaru nirmaata kaavadam valla nenanukunnadi anukunnatlu teeyagaligaanu. internetlo kajakisthan loni lokeshanlu baguntayani chusi, cheppagaane akkada shooting plan chesaru raju. vaataavaranaparamgaa konni ibbandulu edurainaa akkada paatalni richga teeyagaligaam. rashes chusukonnaka santruptikaramgaa anipinchindi. ‘lavli’ kante marintati vijayaanni saadhistundane nammakam kaligindi. nijaaniki ‘lavli’ pedda vijayam saadhinchadamtho, daani tarvaata yem cheyyaalane dailamatho jaapyam cheshaanu. ‘vaisaakham’ srkiptuku baga kanektayyaanu kabatte deenni teesaanu’’ ani vivarinchaaru.